Fra bispevielsen av Jan Wirix i Haarlem
**Jan Lambert Wirix-Speetjens** (født 13. oktober 1946 i Neeroeteren i Maaseik kommune i Belgia; død 29. februar 2008 i Haarlem i Nederland) var den 17. gammelkatolske biskopen av Haarlem.

Liv og virke
------------

### Prest

Jan Lambert Wirix-Speetjens studerte teologi og filosofi ved *Groot Seminarie* i Liège og ved det katolske universitet i Leuven. Den 26. juni 1971 ble han ordinert til katolsk prest. 

Den flamske presten hadde faktisk aldri hørt om en *gammelkatolsk kirke*; han følte seg til å begynne med helt hjemme i sin kirke etter Det andre Vatikankonsil, da alt var i ferd med å endre seg, vinduene skulle åpnes og biskoper og prester stige ned fra sine troner og prekestoler og gå ut til folket. Eldre prester hadde allerede advart unge Wirix mot å bli desillusjonert.

I begynnelsen av 1980årene gikk han over til Den gammelkatolske kirke.

Fra 1977 til 1984 var han forsker ved Universitetet i Gent. I 1984 tok han doktorgraden med avhandlingen «Kristelige riter ved død og begravelse». I sin avhandling kommenterte han kritisk helvetes- og fordømmelsestekstene som kirken pleide å benytte men – undret han senere – om kanskje men senere var gått til den andre ytterlighet ved å kanonisere enhver død person i slike ritualer.

Fra 1982 virket han i den gammelkatolske kirke i Nederland som foreleser ved seminaret i Amersfoort.

### Biskop

Han ble valgt til gammelkatolsk biskop av Haarlem den 3. november 1994 og bispeviet deb 15. mai 1995 i St. Bavos kirke i Haarlem. 

I tillegg til vitenskapelige publikasjoner ga han ut en bønnebok og en diktbok, som han begge illustrerte selv.

Wirix hadde vært gift med historikeren Christel Ruts siden 1993, godt etter overgangen til gammelkatolikkene. Ved bispevielsen var hun høygravid med deres første sønn. I 1997 fikk de sin andre sønn. Wirix publiserte vitenskapelige avhandlinger, en bønnebok og dikt illustrert av ham selv. Wirix ga ut to diktsamlinger: *Als de Dageraad nog Donker is* en *Bij een Afscheid*.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Biskop Giovanni Battista Scanaroli (Scannaroli) (1579-1664) \*1630
* Kardinal Antonio Barberini, jr. (1607-1671) \*1655
* Erkebiskop Charles-Maurice Le Tellier (1642-1710) \*1668
* Biskop Jacques-Bénigne Bossuet (1627-1704) \*1670
* Biskop Jacques de Goyon de Matignon (1643-1727) \*1673
* Biskop Dominique Marie Varlet (1678-1719) \*1622

**DEN GAMMELKATOLSKE KIRKE I NEDERLANDENE**

* Erkebiskop Petrus Johannes Meindaerts
* Biskop Johannes van Stiphout
* Kardinal Walter van Nieuwenhuisen
* Biskop Adrian Jan Broekman
* Erkebiskop Jan van Rhijn
* Biskop Gisbert van Jong
* Erkebiskop Willibrord van Os
* Biskop Jan Bon
* Erkebiskop Jan van Santen

**DEN GAMMELKATOLSKE KIRKE**

...
* Biskop *Jan Lambert Wirix-Speetjens*

Referanser
----------

1. ↑  *In Memoriam Bert Wirix*, lest 2023-01-31

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC
 |